Den Vest-Sjællandske Avis, 1825-05-06
Expeditionen imod Morea er rigelig forsynet med Levnetsmidler og Krigsfornødenheder. Paschaen af Ægypten har paa Candia, Rhodos og andre Punkter ladet opdynge uhyre Forraad. – Ogsaa Seraskieren Redschid Paschas Beretninger, lyde overmaade gunstige. Hans Bestilling var at forsone Anførerne for de Albanesiske Stammer i hvad det saa skulde koste. Det virksomste Middel han betiente sig af var det Løfte at sætte alle de gamle Familielehn, som Sultanen havde forvandlet til Under=Statholderskaber, i deres forrige Tilstand, Dette og Seraskierens gode Forhold havde til Følge at han vandt Albaneserne ganske for sig. Paschaen af Negropont har befaling til at bryde op mod Theben og Athen med alle disponible Tropper. Den Efterretning at Odyssens, Diamanti og forskiellige andre Jnsurgent-Chefer ere gaaede over til Paschaen af Negropont bekræfter sig fra alle Sider. J de første Dage af April skal den første Afdeling af den Flaade, som her er udrustet gaae under Seil (De Fartøier, som allerede ligge for Anker udensor Arsenalet bestode af 2 Fregatter, 5 store og 7 mindre Goeletter, 5 Brigger, 8 Brigantiner og 8 til 10 med Jldmaterialier beladte Barker, følgelig bestemte til Brandere.) Deres Bestemmelse er endnu ubekiendt; men de blive for det første idet mindste ikke commanderede af Capudan Pascha men af Riala Beg (Vice Admiral) Tahir Bey. - Deyen af Algier har oversendt Sultanen en Foræring af 1 1/2 Million Piastre og tillige forkyndet, at en Flaade paa 12 Krigskibe, hvoriblandt et paa 60 Kanoner og 2 Fregatter vil med det første være beredt til Portens Disposition. Bevægelserne imellem Janitscharerne have fuldkomment ophørt. De fire Hovedmænd derfor af 3die, 9de og 11te Orta, som ventede deres Dødsdom i Slottet Rumili Hussar ere blevne benaadede. – Paafaldende er Grækernes hidtilværende Uvirksomhed ved Tyrkernes truende Udrustninger. Avisen fra Hydra skriver under 28de Februar, det stormende Veir har ikke tilladt deres Flaade at løbe ud, imedens er der ved Modon er skeet en Landgang af Ægypterne med 56 Skibe, hvis videre Følger de godt vilde vide at forebygge. (Den samme Avis indeholder et Dekret som anordner, at i Fremtiden skal intet Skib, blivelsolgt uden en formelig og authentisk udfærdiget Tilladelse fra Marineministeren under Straf af Salgets Ugyldighed.) – Den 19de Februar bleve 18 af de fornemste Anførere for Rebel Partiet transporterede til Napoli paa Goeletten Gorgona. Avisen af Hydra kan ikke nok rose, med hvilken Glæde de talrige Tilskuere, som vare nærværende ved Jndskibningen, bievaanede denne Retfærdigheds Act. ligesom den Tanke at, nu var endelig Lovenes Herskab sikkret, hævede alle Gemytter o. s. v. - Dette os kun alt forbekiendte Sprog, som saamange Aar er blevet ført af enhver Faction i alle revolutionerede Lande, hvor det lykkes at styrte deres Modstandere, synes dog ingenlunde at være den GræskeFolkemasses. Meget meere har den Tanke at nu ere alle de berømte Militaire Chefer, blevne forviiste, satte i Fængsel eller frafaldne og forsvundne, opvakt stor Bestyrtelse. – Efterskrift: Nyelig erfarer man her at Halil-Capudan, som førte de Ægyptiske Fartøiers Division til Patras, har meldet derfra at førend hans Afreise har han været nogle Dage i Fortet ved Navarino, for at forsyne det med de nødvendige Provisioner. Dersom dette har sin Rigtighed saa kunde man ikke meere tvivle paa Navarinos Jndtagelse.